# R O M Â N I A

# JUDEŢUL MUREŞ Proiect

# MUNICIPIUL TÎRGU MUREȘ (nu produce efecte juridice) \*

# DIRECȚIA TEHNIICĂ Primar

# Nr. 8.063/199/DT din 08.02.2018 dr. Dorin Florea

# E X P U N E R E D E M O T I V E

**la proiectul de hotărâre privind aprobarea contractării unei finanțări rambursabile în vederea realizării unor obiective de investiții de interes local**

Administrația publică a Municipiului Tîrgu Mureș, în conformitate cu mandatul primit din partea cetățenilor și cu obligațiile prevăzute de legislația în vigoare, are ca principal obiectiv realizarea dezvoltării durabile a comunității locale și asigurarea către toți membrii comunității locale de servicii publice de calitate.

Una dintre necesitățile investiționale din Municipiul Tîrgu Mureș o reprezintă realizarea de locuri de parcare în zona centrală a municipiului, în condițiile creșterii continue a valorilor de trafic și supra-aglomerarea parcărilor existente.

În conformitate cu studiul de fezabilitate aprobat prin Hotărârea Consiliului Local nr. 92/2011, valoarea necesară pentru realizarea acestei investiții este de 33.582.570 lei, sumă care nu se regăsește în totalitate în bugetul local al Municipiului Tîrgu Mureș.

Pentru a putea efectua această lucrare de investiții într-un termen scurt, Direcția Economică din cadrul Municipiului Tîrgu Mureș, prin Referatul nr. 587/7.951/08.02.2018, a identificat posibilitatea contractării unui împrumut cu o valoare egală cu valoarea rezultată din studiul de fezabilitate și o maturitate de maxim 13 ani.

Contractarea unui împrumut pe termen lung asigură **accelerarea dezvoltării locale**. Proiectele de investiții prioritare vor fi realizate în avans, iar investiția va aduce beneficii în scurt timp comunității locale.

Rambursarea capitalului împrumutat în rate egale pe perioada de maturitate va consacra **echitatea între generații**, respectiv principiul conform căruia *„cei care beneficiază de un proiect trebuie să plătească pentru el”*.

Prin utilizarea unei linii de finanțare cu trageri multiple pot fi realizate **reduceri semnificative ale costurilor de finanțare.** Astfel, instrumentul financiar propus comportă **costuri reduse** față de costurile implicate de un credit bancar obișnuit.

**Concluzii – propuneri**

În vederea realizării obiectivului de investiții de interes local identificat a fi prioritar de către aparatul de specialitate al Primăriei Municipiul Tîrgu Mureș - **Parcaj subteran Piața Trandafirilor Municipiul Tîrgu Mureș**,

Ținând cont de faptul că bugetul local nu dispune de fondurile necesare pentru finanțarea acestui obiectiv de investiții,

Pentru asigurarea unei utilizări eficiente a resurselor financiare și pentru minimizarea costurilor finanțării,

Se propune aprobarea Proiectului de Hotărâre privind contractarea unei finanțări rambursabile, conform anexei 1.

**D I R E C T O R**

**ing. Racz Ernest Lucian**